text:
• IQOS Holder: ta karga mas rápido (te ku 35% mas rápido ku IQOS 2.4)
• Vibrashon di IQOS Holder
• Pocket Charger mas robusto (lòk mehorá)
• Lusnan blanku mas kla riba pantaya di holder di IQOS Holder
• Siklo di limpiesa outomátiko ta remplasá limpiesa manual
Vibrashon Holder di IQOS:
• Vibrashon ta kuminsá i un lus ta sende paga poko poko ora bo primi i tene e kònòpi di Heating. Esaki ta indiká e inisio di bo eksperensia (ku bo por disfrutá un stick di tabaku pa mas òf ménos 6 minüt òf 14 ‘puff’ lokual bin promé).
• Vibrashon i lus ku ta sende paga ta kuminsá ora falta 30 sekònde òf 2 puff. Esaki ta indiká ku e Holder IQOS lo paga outomátikamente.
Limpiesa outomátiko:
• Limpiesa outomátiko ta ser aktivá outomátikamente kada 20 karga, despues ku e Holder IQOS a kaba ku su proseso di karga.
• Durante e limpiesa outomátiko, e usadó lo opservá un proseso mas largu di karga di e Holder (rekargá – limpiesa – rekargá) i lusnan blanku ku ta sende paga konstantemente.
1. Primi kònòpi ON/OFF pa 1 sekònde
2. E LEDnan lo sende i indiká e nivel di karga:
- 1 LED= nivel abou kargá
- 4 LED= aparato ta kompletamente kargá
- Na inisio di e keintamentu (unabes bo a primi e Kònòpi di Holder pa kuminsá) - un vibrashon
- Ora e eksperensia ta kasi kompletá (30 sekònde promé ku e fin)
- E Holder no ta Kargá
- E aparato ta pafó di su temperatura optimal di operashon (10°C - 40°C)
- Bo a primi riba e kònòpi di e Holder durante uso
- Málfunshonamentu di e Holder
Pa resolvé e asuntu, bo por purba lo siguiente:
a. Kontrolá si e Pocket Charger di e IQOS 2.4+ ta poné na ON i tin sufisiente karga
b. Pone e Holder den e Pocket Charger i warda te ora e ta kompletamente kargá (te ku 4 minüt)
c. Sigurá ku e kontakto eléktriko di bo holder ta limpi
d. Si nada di loke ta menshoná aki riba no ta funshoná, hasi un resèt di bo aparato: "Kon mi por resèt mi aparato IQOS? "
e. Nada di suerte ainda? Por fabor tuma kontakto ku Customer Care +599 9 788 9998 Djaluna-Djadumingu 10:00 AM te 7:00 PM òf pidi asistensia na tienda di IQOS mas serka bo.
b. E lus mas abou riba e Status di Bateria di e Pocket Charger ta indiká mal funshonamentu òf ku e aparato ta pafó di su temperatura optimal di operashon (10°C - 40°C)
Por fabor hasi un resèt di bo aparato i sigurá ku e ta denter di e límitenan optimal di temperatura: "Kon mi por resèt mi aparato IQOS? "
Nada di suerte ainda? Por fabor tuma kontakto ku Customer Care +599 9 788 9998 Djaluna-Djadumingu 10:00 AM te 7:00 PM òf pidi asistensia na tienda di IQOS mas serka bo.


c: text/html

text:
Kralendijk- Aktualmente ya tin 206 kaso positivo di Covid na Boneiru. Ayera a sali un notisia falsu ku ta tin mas ku 200 hende positivo na Boneiru, loke gobièrnu a label komo ‘fake news’. Pero djasabra e kantidat di kaso di Covid-19 a krusa di tur manera.
Di e 134 personanan ku a tèst ayera, 43 a resultá di ta positivo. 16 hende a rekuperá di Covid-19. Tin 2 persona hospitalisá pa motibu di Covid-19. Tur e kasonan positivo ta hende lokal.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Gobièrno ta hasi un apleshon riba tur hende ku tin keintura, doló di garganta òf kualke otro síntoma relatá na Covid-19 pa keda kas i yama 0800-0800.
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal

robotstxt: allowed

filter: keep


text:
Orario
Notifica AO (pa esnan cu no ta haci uso di e sistema Webportaal)
Orario di notifica AO ta:
- Telefon:
- Di dialuna pa diabierna di 7:00 AM pa 12:00 PM y di 1:00 PM pa 3:00 PM
- Den weekend, dianan di fiesta y ATV di 7:00 AM pa 11:00 AM
- Online:
- Di dialuna pa diabierna di 7:00 AM pa 3:00 PM
- Den weekend, dianan di fiesta y ATV di 7:00 AM pa 9:00 AM
Orario pa notifica AO pa sector publico y pa esnan cu ta haci uso di e sistema Webportaal
Entrante prome di januari 2012 tur trahado den sector publico ta obliga pa notifica AO mediante e systema di Webportaal. No ta posibel pa trahado den sector publico notifica AO mediante telefon.
Departamento di Pensioen
Por bishita departamento di pensioen solamente riba afspraak. Por yama via 527-2760 of via mail pensioenen@svbaruba.org.
Inscripcion of cambio di inscripcion
Tur inscripcion of cambio di empresa y trahado ta wordo haci mediante nos portal MiSVb. No por haci cambio na otro manera.
Pagonan di prima
Por haci pago online so of via banco.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 11 di novèmber 2016.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 11 di novèmber 2016.
Kompilá: Djaweps 10 di novèmber 2016, 05:00 o.l. (09:00 UTC).
Tempu: Por lo general parsialmente nublá i ku lokalmente un òf mas áwaseru di durashon kòrtiku, durante oranan di mainta.
Temperatura máksimo lo alkansá 33°C. i temperatura mínimo 26̊C.
Solo ta sali 06:31 i ta baha 18:08 o.l.
Bientu: Por lo general for di direkshon ost i moderá; forsa 3 te 4 (11 te 30 km/ora, 7 te 16 nudo). Prinsipalmente den dia òf durante di áwaseru, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante próksimo 24 ora algun nubia lo pasa de bes en kuando riba nos isla i un par di nan lo bira sufisiente diki pa generá algu di áwaseru riba parti di Kòrsou, espesialmente den oranan di mainta.
Kondishon di laman: Por lo general trankil ku altura di olanan di 1 meter (3 pia) òf ménos.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djasabra mainta: Por lo general parsialmente nublá i no ta antisipá áwaseru signifikante.
Meteorólogo: Luciano.
E próksimo boletin di tempu lo wòrdu publiká djaweps 11:00 o.l. (15:00 UTC)


text:
Bon dia mi RUMAN di KORSOW, bosnan sa kiko mi ta hanja stranjo kon bosnan tur tin miedu di papia di e famia nan HUDIW ku NIGUN hende nan MUNDO no ta ker nan den nan pais a bini buska nan REFUGIO aki nan KORSOW y nan OTRO Pais nan.
TUR HENDE sa kiko e hende nan aki semper a hasi , y te ahinda no a kambia nan manera nan di OPERA ku humano nan na MUNDO.
Mi ruman no por sigi skonde e BERDAD, y nan tambe mester purba di kambia nan manera nan, y nan systema nan di KORRUPIE systema pa nan ventaga.
Enfin bosnan tur sa ta ken nan ta e te ahinda nos ta skonde nan.
PERO e berdad nan tur lo bai sali y nan no por stop e berdad ku lo bai mustra dede ariba nan tur.
Enfin esei mi a observa aki nan KORSOW.
Pasa un bon dia.
Bosnan ruman ronald wederfoort


text:
Diaranson mainta chauffeur di Arubus NV Aruba a reuni cu caracter di urgencia cu nan sindicato SEPPA na e oficina principal na Sabana Blanco pa asina mustra nan malcontento cu gerencia. E trahadonan a cansa y nan kier pa regla tur loke nan ta pidiendo manera e structura salarial.
Edmundo Marlin, secretario di organisacion SEPPA, a splica cu un biaha mas gerencia a cancela e reunion cu mester a tuma luga awe entre mediador di gobierno cu e sindicato dje trahadonan y director. Durante e reunion aki nan mester a discuti na mesa e asuntonan personal di Arubus. Pa esaki SEPPA a yama un reunion urgente cu e trahadonan pa splica nan kico ta pasando, y di eynan lo dicidi ki paso ta bay tuma. E trahadonan ta disgusta.
E motibo cu nan ta malcontento ta cu e asuntonan di e trahadonan no ta keda cla y e director ta sigui rek pa no reuni. Un di e asuntonan cu nan kier mira pa drecha ta e asunto salarial. Ki ora cu planea pa un reunion, e director ta busca un motibo pa cancela esaki.
Pa e motibo aki riba e facebook di Arubus NV Aruba, gerencia a informa comunidad di interupcion riba diferente ruta. Gerencia di Arubus NV ta haya cu ta nan deber di informa comunidad cu nan servicio di transporte por sufri retraso y/of interupcion. Gerencia ta pidi nan disculpa pa cualkier inconveniencia cu e usuarionan.
Pa mas lesa TREMPAN.COM.


text: Entrante 1 di juli Aruparking ta cuminsa cu parkeo social. For di e dia aki tur esnan cu ta traha den caya y tin un werkparkeervergunning cu Aruparking lo bay conoce un tarifa mensual nobo dependiendo di nan salario. Sr. Teo Croes, a indica cu riba peticion di Minister Otmar Oduber y Promer Minister Mike Eman, como tambe FTA y siguiendo e resultadonan di e encuesta haci pa Aruparking, a tuma e decision cu lo adapta e tarifanan mensual di parkeo. Esakinan ta bira como lo siguiente: Esnan cu tin un salario te cu Afl. 1,700 pa luna lo paga […]


text:
Grupo Scout St. Paulus Michael & Grupo Scout Santanero a haci nan biahe di Camping na Miami y Orlando. Nan a experiencia un campamento internacional y tambe actividadnan manera Zipline, Archery, Shooting, Kayaking. Ademas, nan a bishita Epcot Center, Waterpark y mucho mas.
Tabata un momento di teambuilding y explora un campamento internacional. Nos scoutnan a siña y practica diferente norma y balornan manera, pasenshi, respet, disciplina, union y amistad. Ademas, a tuma luga instalacion di un di nos scoutnan. Por mira atras riba un tremendo experencia internacional.


text:
Awe den parlamento a tuma luga e prome reunion di jeugdcriminaliteit, criminalidad di hoben. Den comunidad tin preocupacion p’e criminalidad cu tin na Aruba, specialmente e criminalidad cometi p’e hobennan, e menornan di edad.
Alvin Molina, parlamentario di MEP, a indica un cos cu ta biba den comunidad cu kisas e aumento di castigo lo por yuda na frena e muchanan comete actonan penal. Den e reunionnan un cos cu awo ta duidelijk caba cu solamente aumenta e castigo no ta bay yuda frena e criminalidad na Aruba.
E prome pregunta cu tin ta si en berdad Aruba ta bayendo den mal direccion, mester preocupa nan mes, ta pio awo cu tabata un par di aña pasa. E contesta riba esey segun Molina, cu eigenlijk hopi recien a cuminsa colecta e data p’esaki. Desde 2018 tin data cu esey. Por ripara cu en berdad tin un crecemento den e cantidad di casonan cu hoben ta haya nan mes aden.
Caso cu ta termina na Reclassering, pero si ripara tambe e severidad di e casonan, manera e casonan violento ta bahando. No por bagatelisa loke ta pasando, e parlamentario a indica.
Pa mas lesa TREMPAN.COM.


text:
Edmundo Eustaquio Confesor mihó konosí komo "SOL" su karera futbolístiko na skol bou di guia di Frater Fidelius.
Na aña 1941 ela forma parti di e Selekshon di Antia ku a partisipá den e Weganan Sentro Amerikano i di Karibe na Costa Rica.
Sol a fungi komo Direktor Tékniko di e Selekshon di futbòl di Antia ku a gana Medaya di Oro den e Weganan Sentro Amerikano i di Karibe na Jamaica.
Na 1962 Confesor ta haña e oferta pa fungi komo Entrenadó di futbòl di Cuba i di Puerto Rico. Sol a skohe pa Puerto Rico ku a presentá ku un oferta mas akseptabel.
Durante di 10 aña Confesor a yuda pa drecha e futbòl di Boneiru ku a yega na un nivel bastante alto i a logra un empate ku e Selekshon di Kòrsou den un torneo eliminatorio.
Na 1978 Sol a dirigí Selekshon Hubenil den e Weganan di Reino i a logra Medaya di Oro.
Na 1989 el a dirigí e selekshon Antiano di futbòl den Pre-Mundial. Tambe Sol a funshoná komo Komentarista Deportivo tantu na Z-86 komo na Radio Caribe for di 1976 te ku 1985.
Distinshon risibí:
- "Medaya di Oro Den Orden Di Oranje Nassau"
- Plaka di mérito otorgá pa Gobièrnu di Kòrsou
- C.S.F. AWARD pa su dedikashon pa mas di 25 aña sirbiendo deporte.


text:
Den e buki di Isaias capitulo 7 vers 9 ta para scirbi: Si boso no ta para firme den Fe, boso no ta keda para mes. Of miho bisa si boso no kier kere siguramente boso lo no permanece.
Bijbel ta alerta nos hopi biaha cu sin fe ta imposibel agrada Dios, den e buki di Josue capitulo 1 vers 9 Señor ta bisa Josue : No ta Ami ta ordena bo? Sea fuerte y tene curashi, no tembla ni desmaya, pasobra Señor bo Dios lo ta cu bo unda cu bo bay.
Como mayor nos tin di lanta nos yuinan fuerte cu nan Fe den Dios, pasobra tentacion di mundo, y maldad ta aumenta y ta loer den tur skina.( 2 Timoteo 3: 1-9)
No ta tempo mas pa cana den idolatria y bruheria, kere den talisman of un hende cu tin 10 renchi un na cada dede y e ta pensando cu esey ta su proteccion, cual ta un gran mentira, pasobra ora malesa bati na bo porta, of necesidad, ningun di e cosnan ey no por yuda bo, ta solamente Dios por yuda bo. Ta tempo pa nos para fuerte den Fe den Dios Todopoderoso.
Juan 14 : 6 Hesus ta bisa ; Ami ta e caminda, y e berdad y e bida, ni un hende no ta bini cerca e Tata sino ta pa medio di Mi.
PA NOS PARA FIRME NOS MESTER SA , NA UNDA NOS TA PARA.
Mateo capitulo 7 vers 24-28 Hesus ta splica nos cu E ta e Baranca y tur hende cu traha nan cas riba e Baranca ta hende sabi, pero esnan cu tende y no traha nan cas riba e Baranca ta hende bobo.
Pesey nos mester tin Cristo Hesus como prioridad den nos cas, pa asina ora mal tempo bin, nos cas y nos famia lo no sufri daño.
Sin Hesus den nos bida nos no por para firme, no tin siguridad.
Nos mester resisti diabel y su mentira nan, si nos fe no ta fundamenta den Cristo Hesus, nos ta bira yoyo di diabel, cual e ta haci cu nos manera e kier, pasobra ora bo no tin Fe den Dios, bo no tin resistencia contra maldad.(Santiago 4:7)
Sea sobrio, sea alerta boso adversario, e diabel ta cana rond manera un leon cu ta gruña buscando ken e por devora.( 1 Pedro 5:8+9)
Cada hoben cu ta cana cu arma, ta bende droga, ta usa droga, den gang,, den ladronicia, mester di palabra di Dios, arepenti y oracion pa nan sali for di scuridad.
Ta dificil pa baila den dos opinion.Galationan capitulo 5 vers 1 ta bisa: Ta pa libertad Cristo a haci nos liber , pesey keda pa firme y no sea someti atrobe na un yugo di sclavitud.
1 Corintionan capitulo 16 vers 13 ta bisa: Sea alerta para firme den Fe, actua manera homber, sea fuerte.
Hebreonan 10 vers 23 ta bisa; laga nos tene firme na e confesion di nos speransa sin basila, pasobra Esun cu a primiti ta fiel.
Mateo 24 vers 13 ta bisa:Ma esun cu perservera te na fin esey lo ta salba. Ta nos Fe , ta yuda nos para firme, den Cristo Hesus.
Para firme den Señor lesando Su palabra, den obedencia, stimando nos prohimo, pordona otro mescos cu Señor a pordona nos y haci oracion, y asina nos ta matene un contacto firme cu Dios.
Den Cristo Hesus nos ta mas cu vencedor.
Sinceramente,
Pastor Marcel Balootje.


text:
Lokal
Yufrou di ’bijles’ na St. Maarten…. Arestá pa abusu seksual kontra kantidat di menor!
PHILIPSBURG— Un empleado ku no ta forma parti di e personal dosente di un skol kristian na Sint Maarten a keda arestá e siman aki huntu ku su bisiña riba sospecho ku durante sigur dies aña e señora ku a traha ne skol tabata selektá menornan di edat pa práktika´’weganan’ seksual ku e menornan di edat i tabata kompartí e ‘hobby’ aki ku su bisiña na Hillside Christian Schools J.D.W.
Djarason mainta polis tabatin sufisiente indikashon pa arestá e duo riba e sospecho ku nan a abusá di ken sa kuantu menor di edat durante un periodo di sigur dies aña for di 2010 bin ariba.
Nan tabata laga e muchanan praktiká pornografia i filma esaki pa despues bende e material loke ta un delito masha grave mes den leinan di Sint Maarten i di Reino.
E investigashon a haña e nomber Pandora i a kuminsa despues ku varios persona a hasi keho kontra e trahadó di e skol i su bisiña.
Primeramente ta un alumno a bati alarma ku e kordinadó di studiante fin di luna pasá di akuerdo ku un karta ku e mayornan a manda pa Foundation for Protestant Christian Education dia 26 di mart ultimo. Direktiva dje fundashon a skòrs e empleado inmediatamente despues ku nan a tende dje kehonan.
Di akuerdo ku Ministerio Publiko, e muhé tabata konsentrá riba su viktimanan na skol pa despues di skol hiba e muchanan su kas kaminda e tabata duna bijles i tabata laga nan praktika pornografia.
E abusu seksual tin mas ku dies aña ta tuma lugá kaba pa diferente periodo.
Den un dje kasonan e muhé tabata abusá dje muchanan den lokal dje skol básiko mes i otro kaso di kual polis tin prueba patente ta un kaso na 2019 durante di Lockdown ora e mucha tabata haña bijles na un dje hendenan ku polis a arestá.
Ayera Ministerio Publiko a revelá e kaso den un komunikado di prensa.
Aparte dje alegashonnan di abusu seksual, polisnan a determina ku e señora ku ta traha ne skol básiko tabata saka foto pornografiko di por lo menos un mucha i a komparti esaki ku su bisiña. Tur e muchanan ta menor di 13 aña sigur tempu ku e fechorianan aki a pasa.
Outoridatnan a listra kas dje dos sospechosonan despues di nan detenshon i a konfiská telefon i kòmpiuter na ambos kas.
Pa nan sorpresa nan a haña un arma di kandela i mariwana na kas dje sospechoso prinsipal.
Ministerio Publiko a informa ku kasonan di abusu seksual ku menor ta delito serio sumamente sensurabel kontra esnan mas vulnerabel den komunidat.
Ministerio Publiko i Kuerpo Polisial ta konsiente ku e kasonan aki ta lanta masha emoshon i a hasi un apelashon riba mayornan pa domina nan emoshon pasobra Polis i Ministerio Publiko ta trahando intensamente riba solushon di kasonan asina aki pa protekshon di komunidat i partikularmente e muchanan.
Nan a pidi publiko pa raportá kualke kos sospechoso ku nan tin na outoridatnan.
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Segun rumornan persistente: Feyenoord Ke Trese Tahith Chong…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal5 days ago
Defensa a sostené outoridatnan lokal durante ku tormenta tabata pasando Aruba i Kòrsou


text:
- Banda di e ekiponan di Liga Grandi ku a mustra interes den Andruw Jones awor tin sigur un ekipo pafó di Merka ku tambe ta interesá den e pelotero. Segun informashonnan, tin un ekipo di e Liga di Beisbòl Profeshonal Mehikano ku a pidi permit pa negosiá ku e pelotero. Andruw lo biaha otro siman pa Hapon kaminda lo e uni huntu ku e selekshon di Tur-Strea oropeo pa hunga dos partido di ekshibishon kontra e selekshon di Hapon.
- E pelotero di Los Angeles Angels, Josh Hamilton tabata tin un reunion ku ofisialnan di Major League Baseball riba un asuntu disiplinario. Gerente General di e ekipo Jerry Dipoto a konfirmá ku Hamilton ta na New York pero no kier a duna informashon riba e motibu. Segun informashonnan, Hamilton ku na aña 2004 te ku 2006 a keda suspendé for di beisbòl pa abusu di kokaina i alcohol a haña un rekaida. Aparentemente Hamilton a konfesá di tabata envolví den uso eksesivo di kokaina algun luna pasa. E ekipo debe Hamilton 23 mion dòler e temporada aki i un otro 60 mion pa temporada 2016 i 2017. Sin embargo, e pelotero no ta keda paga pa tempu pèrdí pa motibu di suspenshon.
- E ekipo di Baltimore Orioles a anunsiá ku nan a yega na un akuerdo di un aña pa 2,4 mion dòler ku infielder Everth Cabrera. Parti di e dil ta inkluí un opshon di Liga Menor pa e pelotero, segun e ekipo Cabrera lo haña tur oportunidat pa keda ariba ku e ekipo despues di Spring Training. Temporada pasa ku San Diego Padres e pelotero tabata tin un promedio di .232 ku 3 honron i 20 kareda empuha.
- Prospekto kubano, Yoan Moncada a yega ayera na e kampamentu di entrenamentu di Boston Red Sox. Akinan e pelotero lo tin ku hasi e promé parti di su eksámen fisko. Mas den fin di siman e pelotero lo biaha pa Boston kaminda lo e kompletá e eksámen físiko i su kontrakt ku e ekipo.
- Mariano Rivera ta bek ku e ekipo di New York Yankees durante di e pre-temporada pero a biaha aki komo instruktor di picheo. Mariano tin plania pa keda e próksimo 10 dianan na e kampamentu di entrenamentu di Yankees.


text:
Den pasado ora tawatin preocupacion cerca Sindicato di Polis (SPA) pa loke ta trabounan di RST relaciona cu Cuerpo Policial, nos como Parlamento, a dialoga cu sindicato pa yega na un solucion. E biaha aki no lo ta diferente. Nos lo scucha nan puntonan di preocupacion y dialoga cu nan pa por tuma e mihor desicion na bienestar di Aruba. Aruba no ta consisti di un partido politico so, di un Gobierno so, di un compania so of di un sindicato so. Pues ta importante pa tuma tur puntonan relevante den consideracion pa tuma e mihor desicion pa pais Aruba.
PUNTONAN DI PREOCUPACION
E puntonan di preocupacion di SPA tin di haber cu articulo 3 y articulo 7 di e ley pa ehecuta e rebahonan salarial di e empleado publico (Landsverordening tijdelijke versobering bezoldigingen en voorzieningen overheid). Articulo 3 ta reglamenta e rebaho salarial, dentro di e “bezoldiging” cu 5%. Y articulo 7 ta reglamenta e manera con lo atende cu cambionan di e porcentahe si esaki lo ta necesario. Segun sindicato e ley actual lo “bypass” Parlamento y esey ta nan preocupacion di mas grandi.
ARTICULO 7 DI E LEY EN CUESTION
Den articulo 7, eerste lid, ta para cu sumanan y porcentahenan en cuestion por ser cambia segun un “landsbesluit, houdende algemene maatregelen” (Lbham). Normalmente esaki ta un autoridad duna na Gobierno pa cual no mester bin bek Parlamento. Sinembargo, den e caso specifico aki, den e tweede lid di articulo 7, a incorpora un asina yama “voorhangprocedure” cu ta bisa cu e concepto di e Lbham mester bay Parlamento prome, pa asina durante 10 dia Parlamento tin oportunidad pa duna nan remarke y obhecionnan na Gobierno. Pues den e caso specifico aki Gobierno no ta “bypass” Parlamento y e proceduranan aki no ta inusual pa casonan asina.
Durante e 10 dianan aki cada miembro tin derecho di haci pregunta, yama reunion di comision fiho, solicita reunion publico, y te hasta un reunion di comision central den cual fraccionnan por vota y asina por haya sa si tin sosten pa e cambionan a base di voto.
RAAD VAN ADVIES
Importante pa remarca tambe ta cu e concepto di ley aki a encamina e procedura y Raad van Advies mes a recomenda pa eleva e procedura pa uno segun Lbham, enbes di solamente un Lb. Tambe mi mester remarca cu Raad van Advies a duna di conoce den nan conseho, pa loke ta articulo 7, cu nan ta dispuesto y capacita pa duna “spoedadvies” riba un posibel Lbham.
Nos no mester lubida cu bezoldiging di TUR ambtenaar ta regla caba den diferente Lbham’s, pues si Gobierno kier a “bypass” Parlamento lo el a sigui e caminda regular pa efectua e rebahonan salarial. Pero no a scohe e caminda aki pasobra Gobierno ta respeta nos estado di derecho. Por ehempel e “Landsbesluit bezoldiging rechtspositie ambtenaren” no conoce un “voorhangprocedure”, pues a scohe pa incorpora un procedura aworaki cu ta garantisa involvimento di Parlamento.
PA CONCLUI
Mi persona tawatin un bon combersacion awe cu e lider sindical di SPA y dentro di poco nos lo reuni cu sindicato riba nan puntonan di preocupacion. Ta importante pa nos keda dialoga aworaki pa asina nos yega na solucionnan cu ta cumbini pais Aruba y henter pueblo.
Parlamento tin tur instrumento na su disposicion cu e por uza si e ta haya necesario pa haci cambio den e ley. Ta keda pa e mayoria aproba of desaproba e ley. E debate cu e Ministernan concerni lo ta determinante pa evalua y tuma decicion na bienester general di nos pais.


text:
Algemene Ziektekosten Verzekering (AZV) tin nan campaña special di pidi bo recibo na momento di cumpra un producto of servicio y asina aporta na e fondo di BAZV y na e organo. Ta importante pa keda pidi e recibo.
ir. Edwin Jacobs, director di AZV, a expresa cu tin di keda pidi recibo di BAZV of BTW AZV, pasobra esey ta e unico forma cu por garantisa cu BAZV ta bay den caha di siga. Pero e ta bay riba e cuenta di Departamento di Impuesto (DIMP) y yega na AZV. Comunidad ta informa cu e aña aki AZV tin un reto grandi. Gobierno a informa nan cu den presupuesto no tin poni un contribucion di pais y e reto ta pa nan mira di wanta e gastonan.
Si AZV por logra cu cada cen di BAZV cu por ta kedando den e caha di siga yega cerca nan, e ora ta kita un medida cu ta haci dolor cu e aseguradonan. A puntr’e riba si mester sigui cu e campaña pa otro aña y aki ta unda cu Jacobs a bisa por ta mester cambia BAZV pa BTW.
Pa mas lesa TREMPAN.COM.


text:
Aruba
Propietario di The Wine Room a presenta su propio marca di biña pa Aruba
Posted on 06/16/2022 11:16 am AST | Updated on 06/16/2022 11:18 am AST
ORANJESTAD – Aruba tin su propio biña cu yama E=MC2, un tribute na e 10 aña di dedicacion na e mundo di biña pa e sommelier local Monrick Croes, propietario di The Wine Room. Den cooperacion cu e compania Siete Pasas Viñedo di Chile, a mix Merlot y Cabernet Sauvignon hunto. E ta un biña ‘full body’, cu bo por warda trankil pa 10 aña y despues bebe, pues bo por ‘age’ e biña. E nomber ta referi na e prome dos nombernan di Monrick. E mix di e biña ta 60% Cabernet Sauvignon y 40% Merlot (biña cora). E ta obtenibel exclusivamente na Aruba na The Wine Room. Tur esaki den cuadro di e hecho cu e siman aki, dia 18, The Wine Room ta cumpli 10 aña di existencia.


text:
“Estado” ta interaktuá ku sosiedat di diferente manera:
E ta kobra impuesto i tin di usa esakinan na benefisio di e sosiedat;
E ta registrá hende, entre otro den registro sivil;
E ta otorgá dokumento i pèrmit;
E ta atministrá hustisia;
E ta vigilá seguridat i órden;
E ta apliká straf i but;
Te sierto grado e ta regulá merkado i preis;
I hopi otro funshon.
Den kada un di e aktonan ei, un òf vários organismo di gobièrnu ta interaktuá ku e siudadano, en general, for di un posishon kaminda e entidat gubernamental tin un posishon di dominio. Esaki ta asta konta den e situashon ku bo ta paga belasting òf ta hasiendo un donashon na un entidat públiko. Sa sosodé ku e siudadano sa pasa den prosedimentunan manera ta “Estado” ta hasiendo e siudadano (ku ta esun ku ta aportando) un fabor!
Kos sa yega dje leu ei ku despues di pèrdè mitar dia den un rei, e kontribuyente ku a paga su belasting tin di asta gradisí e kahero i no e inverso!
Ku tempu, na hopi pais e funshona-rio di identidatnan públiko (inkluso NV-nan di Gobièrnu) a atkerí un aktitut di superioridat, defensivo i agresivo pareu.
Tin ámtenar tin e prehuisio ku tur siudadano ta un pekadó, òf un potensial pekadó kontra lei, i p’esei mester trata nan ku deskonfiansa. Tanten ku no prueba otro no ta trata nan otro.
Pa kolmo, den mayoria di relashon di poder, pa no tin kibukashon den repartishon di bienes públiko tin prosedura “speshal” pa esnan bon akomodá. Pa duna un ehèmpel bon konosí: te ku un par di aña pasá ora bo bin ripará un par di dia promé ku biaha ku bo pasport a vense, si bo tabatin un landsman, bo tabata bin kla pa haña bo pasport, via un prosedura rápido pafó di e sirkuito normal.
E relashon muchu mas direkto ku Hulanda pa loke ta finansas
Drentando e relashon nobo entre siudadanonan di islanan B.E.S. i e entidat muchu mas grandi ku ta Hulanda, tantu e siudadano di e islanan B.E.S. komo Hulanda mester paga bon tinu pa e rèspèt pa ku e siudadano sigui progresá den un espíritu demokrátiko riba nivel lokal. Esaki, ni maske e islanan B.E.S. ta bai tin un relashon muchu mas direkto ku Hulanda, ku ta un identidat muchu mas grandi ku awor ta e kaso ku gobièrnu di Antia.
Rèspèt pa e siudadano i su derechonan demokrátiko riba nivel lokal mester keda un preokupashon konstante di tur gobièrnu inkluso e gobièrnu i e ámtenarnan di Hulanda ku tin di interaktuá ku e islanan B.E.S.
Ta bin diferente kambio, aworakí, esun mas visibel ta riba fi nansas públiko.
Riba esaki ta bon pa establesé públiko i transparente e reglanan estrikto pa funshonarionan públiko. Mas ku tur esaki ta konta pa e “College Financieel Toezicht” ku ta algu nobo pa e siudadanonan di e islanan B.E.S., sigur den un situashon kaminda den komienso e gobièrnunan lokal mester bai siña goberná den presupuestonan sin défi sit.
Riba tèrmino medio (3 pa 4 aña) e gobièrnunan lokal mester mustra via kampañanan públiko general ku e kolegio aki ta operá den un herante demokrátiko lokal kaminda e siudadano tin sierto poder i ku e Supervishon
ta netamente pa salbaguardiá interes di e siudadano lokal na nòmber di Reino.
Deseabel ta ku informashon riba kosnan públiko tin di yega na mayoria di
hende posibel, si por via oudiensianan públiko (e oudiensia ku señora Bijleveld
riba e islanan B.E.S. tabata un bon komienso) i por ehèmpel, den transkurso di tempu, introdusí un presupuesto partisipativo.
En general den e aparato públiko mester sigui kultivá un kultura di servisio, di tal manera ku ta solamente den forma okashonal mester hasi uso di e reglanan pa mustra e ámtenar riba su debernan pa ku e pueblo ku e tin di sirbi.
Al final e kolegio di supervishon finansiero tambe mester radia e deber síviko aki pa ku e pueblo ku e ta sirbi, ku ta e Boneriano, e Stasiano i Sabano, ku ta forma parti integral di Reino. Pa ku e siudadano di islanan BES, ku ta kere den un sistema demokrátiko, é tin di inkorporá interes públiko komo si fuera ku esaki ta su interes partikular


text: Diadomingo anochi a drenta informe di un incidente y un accidente banda di Pacifico na Paradera casi na e mesun momento, mesora a dirigi un patruya na e sitio. Na yegada di e patruya a bin compronde cu aki ta trata di un incidente unda un pick-up lastrando un generator net ora e ta subiendo e caminda esaki a los for di e pick-up y a bolter. Un auto biniendo di pabao diripiente a brake di golpi y e auto su tras a hay’e cu e sorpresa cu ora ela brake ya tabata mucho laat y a bay dal tras di e auto su dilanti. Afortunadamente ningun hende a resulta herida.


text:
‘Na aña 1492 Amérika a deskubrí Colón i kolonialismo’. E frase aki tabata hopi gustá durante añanan ‘60 pa duna historia otro perspek-
tiva. Colón, en bes di un héroe, ta wòrdu pintá komo un abusadó. Asta su fam ‘Colon’ ta konsistí di e promé 5 lèter di ‘colonialismo’. Amérika por a sa for di kuminsamentu kiko tabata wardando nan!
E perspektiva aki tin su bèrdat den dje. Pero e ta mitar bèrdat, manera nos lo mira. Hecho ta ku Colón tabatin e kompronde-mientu i kurashi pa eksplorá mundu. E tabata e agente aktivo, nò e kontinente Merikano ku a risibi’é. Colón a hasi un gran kos pa humanidat, a pesar di e 3 pa 4 siglo di kolonialismo. Ku Colón integrashon mundial a kuminsá.
Otro perspektiva
‘T’e blankunan liberal di siglo 19 a abolí sklabitut’. Den nos komunidat ta OK pa enfatisá e kosnan malu ku e hendenan blanku a hasi. Sklabitut, kolonialismo etc. Si bo ta blanku, bo mester sinti bo kulpabel i sera bo smul. Sigur, bo no mester kritiká kualkier fayo di nos hendenan. Esei ta ‘tabú’.
Pero sklabitut semper ta t’ei. E tabata eksistí na Afrika, kaminda e barkunan Hulandes a pasa kumpra katibu di doñonan Afrikano. Te dia di awe tin sklabitut na Afrika (e.o. e pais Niger, kaminda miles di hende ta biba den sirkunstansia ku mester wòrdu kalifiká komo sklabitut).
Sklabitut tabata eksistí na China, Hapon, India, Medio-Oriente i Afrika. West-Europa tabata un eksepshon, ounke e situashon di e asina yamá ‘lijfeigenen’ (serfs na Ingles) no tabata hopi diferente di sklabitut. Hende a trata otro kruelmente tur semper, tur parti di mundu. E matanza kousá pa Hitler no tabata mas kruel ku esun na Ruanda na 1994, kaminda un tribu a mata mas ku mei miyon di hende di otro tribu ku machete i skopèt.
Siglo de las Luces
Sin embargo, durante siglo 18 a surgi un movimiento na Europa ku historiadónan yama e ’Age of Enlightenment’ (na Spañó ‘Siglo de las Luces’). Liberalismo - e pensamentu nobo i úniko ku tur hende a nase liber i igual - a kue forsa durante e periodo ei, loke a resultá e.o. den abolishon di sklabitut. Si no tabata pa e liberalistanan Europeo di siglo 18 i 19, te ainda mundu lo a biba den e skuridat di opreshon i abusu komo sistema gubernamental.
Perspektiva pa futuro
Ambos perspektiva menshoná den e artíkulo aki ta no mas ku mitar bèrdatnan. Loke nos kier splika ta ku niun hende bibá na e momentu aki tin motibu di sinti su mes kulpabel òf di ménos balor pa loke a pasa den pasado. Nos ta biba awor. I nos tur tin un responsabilidat pa perkurá ku nos futuro lo ta mihó i ku nos lo abolí tur eror di pasado. Nos tin ku mantené e espíritu libertador di e Siglo de las Luces: Demo-krasia, igualdat, libertat, derecho humano. I konstruí un kos mas mihó riba dje!


text:
Deporte
E tin un leshon na su skouder robes: “Didi’ ta “day to day”…
This content is exclusive for members
Register or login to unlock this article
Deporte
E benta di mas karu den historia dje tim di Rotterdam: Leeds ta kumpra Colombiano pa kasi 25.000.000 euro. …Luis Sinisterra…
E tim di Feyenoord a bende e atakante di ala Colombiano Luis Sinisterra ku e tim di Leeds United pa un suma ku por yega kasi 25.000.000 euro.
Ta e benta di mas karu di un hungadó di e tim di De Kuip.
Luis Sinisterra tin 23 aña di edat.
E tabatin un bon aña ku e tim di Rotterdam.
Feyenoord despues di bende Tyrell Malacia, awor ta bende tambe Luis Sinesterra.
Deporte
E ta entrenando “full” Kenley ke regresá 12 di Yüli…
E closer YDK di e tim di Bravos di Atlanta ku tabatin un intervenshon na su kurason ta trahando “full” pa su regreso.
Kenley ku ta trahando bon den training tin plania pa regresá ku e tim di Bravos di Atlanta dia 12 di yüli próksimo.
Kenley ta den un tremendo temporada ku rekòrt di 4-0, efektividat di 3.58 i 20 wega salbá den 24 intento.
Deporte
Nos muchanan ayera den GL: Jonathan ku tremendo dia…
• Jonathan Schoop Di 8-6, 2 Anota, averahe, .207..
• Jurickson Profar 4-0, averahe, .243…
Daily Nobo
E benta di mas karu den historia dje tim di Rotterdam: Leeds ta kumpra Colombiano pa kasi 25.000.000 euro. …Luis Sinisterra…
E ta entrenando “full” Kenley ke regresá 12 di Yüli…
Nos muchanan ayera den GL: Jonathan ku tremendo dia…
Organisashonnan ku ta kuminsá train mucha gratuito for di 4-5 aña di edat no ta kontentu: Un Inhustisia… I interes pa plaka !!! ….Fundeshi di Baseball di mucha ta sakudí…
Alumnonan di Skol Sint Antonius a traha modelo di lanthùisnan
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Aruba
Junny Figaroa awor na cabes di Lotto pa Deporte
Tabata luna pasa cu mr. Roland Tuitt RA a haya un carta den cual ta prohibie pa drenta facilidadnan di Fundacion Lotto pa Deporte pa un investigacion contra su maneho. Nan a reuni cu ne y el a defende su maneho completamente y aunke cu te dia di awe no por a presenta e motibo real cu ta mand’e cas, a bira nombra un persona pa ocupa su funcion. Ta trata aki di Dominico Figaroa, miho conoci como Junny.
Junny a studia na Hanzehogeschool Groningen y a traha na AZV. Aunke no por nombr’e director ainda, e directiva, cu ta representa Minister Endy CRoes, a dun’e e poder pa guia e fundacion y encarga cu e maneho diario temporalmente, te ora keda cla cu Tuitt y opta pa nombra un director permanente. Pa e relato completo, lesa e edicion di TREMPAN di awe.


text:
Lider di partido Partido CURPA, Eric Ras, a adverti durante campaña pa eleccion 2021 cu COHO, den manera cu kier implemente, lo haci nos mas “coho”. Nos problema ta grandi. E herida causa pa mal gobernacion ta profundo y pa colmo experencia di e ultimo añanan a mustra cu no ta existi ni un speransa minimo cu e futuro lo por ta mihor.
Awe mas cu nunca nos tur ta sinti e peso grandi cu tin riba nos cartera. Unda nos bira nos ta tende cu nos situacion ta birando pio. Nos pueblo di Aruba no por perde speransa. Nos confiansa mester ta poni awe mas cu nunca den Dios.
E agenda 2030 propaganda pa e gobierno, ta un agenda pa kita poder for di pueblo y pone esaki central. Un agenda peligroso cu ta completamente contrario na loke tabata expresa durante campaña, esta cu e hende ta central. Otro mentira cu ta cuadra cu e famoso dicho di e ex-lider di MEP, cu a bisa cu campaña ta un cos y goberna ta otro. Un agenda tambe cu ta cuadra cu e ponencia di United Nations cu a bisa pa no worry pasobra “bo lo no tin nada y e hende lo ta feliz”.
Awe nos ta mira cu nos enseñansa tambe ta den un crisis. Despues cu den gobierno anterior a economisa riba nos enseñansa, awe nos por mira e consecuencia fatal cu mal gobernacion tin pa enseñansa. Kico ta pasando den enseñansa? Un comedia grandi hunga pa e partido mayoritario den gobierno cu e maestronan y werksternan na scol pa asina haya nan voto. Awe nan tur ta defrauda paso nan a haya e puñal den nan lomba. Awor ta papia di hasta merge 2 scol. A basha e scol den Indianenweg y te cu awe no a ni renoba e otro scolnan manera Beatrix y Juliana School.
E ta tristo pa constata con ta gaña y manipula e pueblo pa asina por haya voto y despues dal pueblo un scop. Gañamento y manipulacion ta obra di satanas pa asina por logra su meta y ta locual cu nan a logra tambe. Asina nan a logra dividi hasta e pueblo Cristian pa logra haya nan voto. P’esey mes un Cristian cu ta luz no por apoya ni simpatisa cu e partidonan cu ta aproba leynan cu ta contra leynan di Dios. Un Cristian no por somete na partido (nan) cu ta contra e principionan di Dios pasobra abo tambe lo recohe di e cosecha di locual cu nan a sembra contra e leynan di Dios. E partidonan aki ni ta arepenti di nan maldad y ainda kier sigui den nan caminda. E ta simpel, bo tambe ta forma parti di nan maldad paso nan ta contra Dios y no tin hustificacion pa nan actonan.
Esnan cu ta manipula y engaña pueblo pa haya nan voto no tin e pueblo na pecho sino nan mes y locual cu ta destina pa nan ta e forno di candela. Si nan no arepenti nan lo mester wanta e consequencia di locual nan mes a sembra. Si bo kier persisti di sigui den e caminda di maldad anto lo bo recoge locual cu bo a sembra. E partidonan cu a vota na fabor di e leynan di hende cu ta contra e leynan di Dios no tin ningun solucion paso nan ta bou di maldicion. Un guera contra Dios ta un guera perdi.
Pueblo di Aruba keda pendiente paso nos tur sa cu un mayoria grandi di nos pueblo no tin forsa mas pa soporta e pesonan di medida. Pueblo su cartera ta bashi y ta sclama pa un cambio. Sabiduria di hende lo no saca Aruba for di e crisis cu nos ta aden. Sabiduria di hende tin nos awe unda nos ta, esta den un mega debe. Nos confiansa awe mas cu nunca mester ta poni den man di Señor, pasobra e sabiduria di Dios SI lo saca nos for di e sclavitud di debe. Laga nos sigui haci oracion pa nos Aruba dushi tera. Nos di partido CURPA ta kere cu e ora ta yegando pa nos subi caya y bisa gobierno bay cas paso boso a zink nos Aruba dushi tera.


text:
Atleta di vela, Mack van den Eerenbeemt tabata e abanderado pa Aruba durante di e Weganan Panamericano Lima 2019. Mack ta conta di su experencia y tambe papia riba su preparacion pa e competencia den RS-X cu pronto lo inicia na e ciudad di Paracas.
Related Articles
COA di bishita serca Gobernador di Aruba
August 24, 2018
Shanayah Howell bek na Aruba
March 2, 2020
Nicole a forma parti di Aruba Doet
March 12, 2022
Daniel ta conta di e Weganan di Barranquilla
July 27, 2018
Check AlsoClose
-
Patrick ta logra su di dos final AAugust 10, 2019


text:
Pa e luna di november e fashionista, Swesdy Beeldsnijder, ta trece loke ta e trends pa e temporada di Fin di Aña. E amantenan di moda ta haya tur highlight den e seccion di InStyle den Focus Digital Magazine.
BLAUW
Blauw ta bolbe aparece despues di algun luna. E no ta blauw cla of blauw color di lama, pero un blauw briyante.
LOAFERS
Pa tur e hendenan cu gusta cana riba sapato plat, loafers ta sigur e miho escogencia. Nan ta perfecto pa un look facil y simpel.
NAIL TREND
E ultimo temporada di 2021 ta e miho momento pa amplia e colornan faborito di nail polish. Ta opta atrobe pa algun color un poco scur.
Sigui e ultimo tendencianan den Focus Digital Magazine, cu ta accesibel ‘gratis’ via Apple Store of Android Google Play Store, cu por download e aplicacion riba un smartphone of tablet. E revista ta accesibel tambe via www.focus.aw (Click e tab FOCUS DIGITAL riba e menu).


text:
Un grupo di artista cu a representa Aruba den un Festival di Circo Internacional na Hungria y a gana premio
Oranjestad – Minister Xiomara Maduro ta presenta un programa special na television pa cera conoci cu e Grupo di artista Ritmo Cubano Aruba (RCC-Aruba).
Esaki ta un grupo di acrobatistanan cu a representa Aruba na un competencia internacional di Circo ‘Budapest Circus Festival’ na Hungria, cu ta e di tres competencia internacional di Circo reconoci rond mundo. Na e Festival di Circo aki a participa circonan grandi y renombra di 29 pais, manera entre otro Rusia, Italia, Mexico, Spaña, Italia, Etiopia, Cuba y Ucraina.
E grupo RCC-Aruba a participa pa prome bes na e Festival di Circo internacional aki y a sali na tercer luga y a gana e premio di brons. Ademas RCC-Aruba a gana e premio special. Esaki ta un premio cu ta wordo otorga na e grupo cu a gosa di mas admiracion di e publico.
Minister di Cultura ta brinda e programa aki pa asina comunidad di Aruba por presencia e show unico cu e Grupo di RCC-Aruba a presenta cune y asina logra gana e premio.
E programa ‘Cera Conoci cu RCC-Aruba’ lo pasa dialuna dia 23 di mei na TeleAruba pa 7’or di anochi y diamars dia 24 di mei na Diario TV pa 8’or di anochi.
Na nomber di Gobierno di Aruba y pueblo di Aruba, Minister Xiomara Maduro ta gradici RCC-Aruba pa e tremendo trabounan cu nan ta haci pa representa Aruba internacionalmente y laga nomber di Aruba resona tambe den e mundo di Circo.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 13: Israel na Egipto
Israel na Egipto
Lesa pa e siman aki:
Génesis 46; Rom. 10:12, 13; Génesis 47; Génesis 48; Echonan 3:25, 26; Génesis 49; Fil. 2:10; Gén. 49:29-50:21.
TEKSTO PRINSIPAL:
"E israelitanan a keda biba na Egipto, nan a tuma e region Goshen pa nan. Ei nan a haña mashá hopi desendiente" (Génesis 47:27).
sabbat, 18-06-2022
Génesis ta kubri e último añanan di Yakob i Jozef huntu. Nos ta mira Yakob (Israel) bandoná Kanaan (Génesis 46) pa asina establesé na Egipto (Génesis 47), i einan e lo muri (Gén. 49:29-50: 21). l tòg, asta den e senario egipsio, e prospekto di e Tera Primintí ainda ta vislumbrá grandi den trasfondo (Gén. 50:22-26).
Asina ku Yakob yega Egipto, Yakob ta bendishoná fárao (Gén. 47:7-10), asina kumpliendo (parsialmente, naturalmente) e promesa abrahámiko di ta un bendishon pa e nashonnan (Gén. 12-:3). Mas despues, na punto di muri, Yakob ta bendishoná e yu hòmbernan di Jozef (Génesis 48). Yakob ta bendishoná tambe su propio yu hòmbernan (Gén. 49:1-28) i ta hasi predikshonnan impreshonante enkuanto di kada un di nan den konteksto di e futuro 12 tribunan di Israel (Gén. 49:1-27).
E echo, sinembargo, ku Israel ta 'biba' den eksilio, na Egipto komo strañero, ta den tenshon ku e speransa di e Tera Primintí. I aunke e buki di Génesis mes ta terminá ku e yunan di Israel na Egipto, algun di e último palabranan di Jozef ta mustra na un otro lugá: "Pronto lo mi muri, pero Dios lo yuda boso i saka boso for di e pais akí, pa hiba boso na e tera ku El a primintí Abraham, lsak i Yakob bou di huramentu" (Gén. 50:24).
Studia e lès di e siman akí pa prepará .pa Sabat, 25 dí yüni.
149


text:
Federashon Deporte Olímpiko Kòrsou (FDOK) awe, djadumingu 12 di novèmber 2017, a tene un kaminata titulá Rumbo pa CAC 2018. Esaki ta un aktividat pa entre otro akumulá fondo pa kubri gastunan di partisipashon di deportistanan lokal na Weganan Sentro Amerikano i di Karibe (CAC) otro aña.
E intenshon ta pa Kòrsou tambe partisipá na e próksimo weganan regional, esta CAC. Esaki ta tuma lugá na 2018 na Baranquilla, Colombia.
Kòrsou despues di un temporada ta kompetí atrobe den e weganan deportivo aki. Pa kubri parti dje gastunan enbolbí, FDOK a planiá algun aktividat pa krea fondo. E kaminata di awe mainta ta un dje eventonan aki. E intenshon ta tambe pa konsientisá pueblo mas aún dje ventahanan pa deportistanan lokal kompetí den regio.
E kaminata tabatin 2 distansia: 5 kilometer i 10 kilometer. Punto di salida i alabes final tabata na Colon, dilanti edifisio dje federashon. Minister Zita Jesus Leito representando kolega Marylin Alcalá-Wallé i presidente di FDOK Jean Fransisca a hiba palabra.
Partisipantenan ne kaminata, prensa i tambe otro personanan por a kombersá tambe ku algun dje deportistanan ku ya a klasifiká pa por kompetí na Baranquilla, Colombia.


text:
The content originally appeared on: Diario
Prome Minister Evelyn Wever-Croes:
ORANJESTAD (AAN): Dialuna mainta, durante Conferencia di Prensa di Gobierno di Aruba, Prome Minister Evelyn Wever-Croes a elabora riba e leynan di consenso pa Aruba, esta e Rijkswet Aruba Financiel Toezicht. (RAFT) y Rijkswet Caribisch Orgaan voor Hervorming en Ontwikkeling (COHO). Aworaki ta asina leu cu desde cu a cuminsa negocia, negosacionnan a wordo conclui riba nivel di Gobiernonan y e leynan a wordo manda pa Parlamentonan.
Proximamente den e luna di mei, tur e Parlamentonan di reino lo tin un reunion na Sint Maarten comienso na unda e temanan aki lo wordo trata. Eerste Kamer a haci peticion pa delega algun experto pa contesta algun pregunta den e reunion na Sint Maartin den e voorbespreking.
Parlamento di Aruba tin te dia 13 di Mei pa entrega preguntanan manera ta usual ora ta trata un ley di Reino mescos nan ta haci pa leynan local. Despues por destila ki direccion Parlamento kier bay cu e leynan aki. Unabes Parlamento haci nan preguntanan, Gobierno ta haya nan pa contesta y e ora si mester, cual indudablemente lo ta e caso, lo bin hunto riba nivel di gobiernonan pa bolbe negocia. Den caso cu Parlamento no bay di acuerdo cu cierto areglo, e ora riba nivel di bestuur lo mester negocia pa wak con ta haci e cambio y e cambionan lo bin den un nota di cambio pa wordo trata riba e ley.
“Esey ta na unda nos ta para cu e ley di Raft y COHO. Nos no ta sinti cu ta leynan cu lo paralisa gobernacion of ehecucion di gobernacion pasobra nos a bin ta aplicando nan caba. Es mas tin di nan cu tin cierto flexibilisacion cu por yuda nos. Nos mester corda cu esakinan ta condicionnan cu Hulanda a bin cu ne y nan a bin cu ne na momento cu mas nos tabata tin mester di ayudo y nos no tabata haya ayudo otro caminda. E tempo ey caba mi a comparti mi opinion personal cu mi ta haya cu Hulanda a bay mucho leu si den esakinan, pero di otro banda nos mester ta honesto y agradecido di a haya e ayudo aki pasobra nos no lo a haye di otro caminda”, Prome Minister a enfatisa.
Prome Minister a remarca cu e discusion actual no ta si esaki ta atacha nos autonomia si of no pasobra e ta atacha nos autonomia y esaki ta loke cu Gobierno a indica desde principio. Covid a dal nos y el a casi kibra nos pais. Na e momento ey nos autonomia tabata atacha caba pasobra un pais kibra door di Covid, no ta un pais autonomo. Na e momento ey Aruba a busca ayudo di Hulanda. Nos autonomia a wordo atacha, Covid a kibr e y Hulanda a bin cu mas condicion.
“Manera mi a bisa caba, por ta nos mester dal un paso atras aworaki pa nos por bin cu pasonan mas grandi padilanti pa nos tin un pais mas fuerte, un economia mas fuerte y e ora nos por papia di un autonomia mas fuerte. Mi ta kere e discusion ta si e COHO of e Raft tabata necesario si of no. Pero principalmente mi ta kere cu e discusion cu ta importante pa nos hiba ta cu si e COHO y Raft ta e unico manera, awor dos aña despues di Covid, pa nos sali di esaki”, Prome Minister a duna di conoce.
Prome Minister a señala cu esaki ta un discusion cu den cada pais, Aruba, Corsou y Sint Maarten ta wordo hiba na un forma diferente pasobra cada pais ta diferente. “Pa loke ta Aruba, puntonan den e Landspakket ta puntonan cu nos mester ehecuta na un manera of otro y na un momento of otro pasobra ta solamente si nos haci esey nos por sigura cu nos tin un economia fuerte bek. Y ta solamente cu un economia fuerte bo por papia di autonomia. Cu un economia zwak bo ta bay keda depende di otronan. Y si mercadonan internacional dal cera riba nos, e unico cu nos lo keda depende di dje ta Hulanda y bo no por papia di autonomia e ora ey”, Prome Minister a enfatisa.
E leynan ta na Parlamento y Gobierno lo wordo invita pa Parlamento pa duna mas informacion si nan ta rekeri esey. Gobierno ta warda Parlamento indica cua direccion nan kier bay y e ora lo bay negocia riba un nota di cambio prome cu e leynan aki wordo pasa.


text:
Terser Karta Habrí na Poder Hudisial
E GENERAL MERIKANO Wesley Clark a sugerí resientemente pa sera siudadanonan radikal den kampamentunan di konsentrashon (‘concentratiekampen’). Esaki no ta fantasia. Google é na: ‘Wesley Clark Internment Camps’ y lo bo haña e clip na Youtube. El a bisa esaki den kuadro di e asina yamá ‘Guera kontra Terorismo’.
Ban suponé ku e no tabatin e intenshon pa sugerí ku ‘desempleadonan’ tambe ta kai den e kategoria di ‘siudadanonan radikal’, ounke el a menshoná nan komo ehèmpel. For di e konteksto di loke el a bisa, nos por dedusí ku probablemente e tabata referí na personanan ku no ta ‘leal’. Tanten ke e konflikto ta andando, asina Clark a bisa, esnan no ‘leal’ mester wòrdu será den kampamentunan. Clark a finalisá hasiendo un yamada riba e Aliadonan di Merka, esta Inglatera, Alemania y Fransia, pa nan tambe kuminsá prepará pa esaki.
DANKI DIOS Clark no a menshoná Hulanda. Pero kòrda ku Hulanda komo miembro di NATO tambe ta envolví den e lucha kontra ISIS. Pues, nos por verwagt di mira kampamentunan di konsentrashon na Hulanda?
Den ki sorto di baina nos a haña nos mes aden? E eko di Segundo Guera Mundial ta resoná klaramente. Na Boneiru tabatin un kampamentu asina. Durante Segundo Guera Mundial gobièrnu a sera tur Aleman bibá na Antia eiden. Despues di Guera algun di nan e keda aki y a yuda rekonstruí Boneiru.
KIKO LO PASA nos no sa. Pero un gran eksploshon mundial ta probabel. Kisas por hasi algu ainda pa skap’é. Pero nos por wèl lubidá ku polítika lo trese solushon. Polítika a kai presu den un kas di araña. Ta sèn y poder so ta blèndu nos polítikonan. Ta nan mes ta responsabel pa e situashon eksplosivo aktual. Ta p’esei Poder Hudisial ta e úniko ku kisas por hasi algu ainda.
Pero e ora ei mester skrap e doktrina di Chekeo Marginal (‘Marginale Toetsing’). E doktrina aki ta enserá, simplemente bisá, ku Korte ta hopi kouteloso pa dikta fayo kontra gobièrnu. Den kasonan ku por tin konsekuensia polítiko huesnan kasi semper ta preferá di keda afó. Pues ora abogadonan ta hiba kasonan di Derecho Humano ku por tin konsekuensia polítiko, kasi sigur Korte lo nenga di mete. Hues ta laba man. No ta su asuntu.
KORTE TA DEFENDÉ SU MES bisando ku huesnan no a wòrdu elegí. Ta p’esei nan no tin derecho pa mete den polítika. Wèl, kisas 25 aña pasá e èksküs aki tabata bálido. Pasobra e tempu ayá, demokrasia tabata eksistí ainda. Pero no mas. Demokrasia a wòrdu destruí bou di supervishon di Hues mes, nos por bisa, pasobra Korte semper a opta pa no mete!
Korte mester realisá ku e ta un parti legítimo di demokrasia. Pueblo ta nombra huesnan via di su representantenan, espesífikamente pa bisa kiko ta Hustu y Korekto. Tarea di Korte NO ta pa traha lei, ni pa ehekutá lei. Esei ta tarea di polítika. Korte su tarea ta pa atendé ku tur kaso ku siudadanonan ta hiba dilanti. Y Hues semper mester disidí konforme Lei Natural y Derecho Humano. No tin niun lei ku ta preskribí ku huesnan no mag hasi esei. Al kontrario, nos Konstitushon (Grondwet) ta instruí huesnan pa hasi esei. Pues Korte tin tur derecho y hasta obligashon pa mete! Si te nesesario den polítika tambe!
PERO KASI SEMPER HUESNAN ta skohe pa keda afó. Te ku awor a yega asina leu ku nos por tende e eko di Segundo Guera Mundial: kampamentunan di konsentrashon y e deklarashon di lealtat di 1943. Mirando e realidat aki, tempu a yega pa huesnan envolví nan mes aktivamente. Huesnan so tin e poder estatal nesesario pa POR intervení. Pueblo solamente por rebeliá òf guli. Pero huesnan ainda tin chèns y derecho pa hasi algu pa evitá desaster.
Un di e esnan ku a atvertí hopi aña promé ku Segundo Guera Mundial tabata e outor Ingles Aldous Huxley. Niun hende kier a tende, ounke intelektualnan rònt mundu tabata lesa tur su bukinan. Mirando ku Huxley no a logra, ami ta kere awor ku ami sí por konvensé nos huesnan? Pa ser honesto, mi no ta verwagt nada. Úniko kos ku mi por bisa ta, ku mi ta bai purb’é.
Bonaire, 11 ougùstùs 2015
Michiel Bijkerk, abogado


text:
WILLEMSTAD/DEN HAAG – E sindikatonan na Kòrsou na promé instansha ta reakshoná kontentu riba e anunsio ku lo no tin nodi di kòrta mas di nan salario. Pero ta di puntra, si, anto ki dia, e ámtenarnan, dosentenan i kuedónan di shushi lo haña nan salario kompleto.
Ya pa dos aña ámtenar i kolaboradó di instansha di gobièrnu ta obligá di entregá 12.5 porshento di nan kondishonnan di labor. Hulanda a pone un ‘kargo ekonómiko di solidaridat’ asina komo kondishon pa e sentenáres di miónes di fiansa di corona, pero awor ta ofresé ‘espasio’ pa koregí e kòrtamentu. Riba e islanan tambe e kostonan di bida a subi hopi e último lunanan, e sekretario di estado ta mira.
Riba kaya i den media sosial ta reakshoná koutelosamente positivo. “Mira promé kaba kere”, ta loke mayoria di hende ta bisa aserka. Tambe promé minister Gilmar Pisas ke warda e trato ofisial di Konseho di Minister di Reino di djárason binidero pa e detayenan. E lo mester bini ku un kontesta lihé unda e ta bai saka e sèn pa paga e salarionan kompleto.
‘Dosentenan ke stòp òf bai for di Kòrsou’
Sindikato di enseñansa Doen na promé instansha ta reakshoná kontentu ku e promesa pa kita e “impuesto di solidaridat’. Na mes momento e sindikato ta eksihí ku e dosentenan na Kòrsou ‘mesora’ haña nan salario kompleto pagá. Si esaki lo sosodé tambe, esei ta e pregunta.
Gabinete na Kòrsou mester bini ku un plan kon nan ta bai finansiá esaki sin fiansa nobo. Hulanda no ta dispuesto pa yena e buraku ei. Gabinete arubano paso pa paso ta bai bira e deskuento di 12,5 porshento bèk: for di yüli 5 porshento i sobrá na 2023.
No ta un opshon pa laga e dosentenan warda mas largu, presidente di e sindikato Felipa ta enfatisá. “E medida a kibra enseñansa. For di e pandemia e preshon di trabou a subi so.”
“Nos mester hasi dos te tres bia mas ku promé ku e pandemia. Hopi dosente no tin motivashon mas pa invertí den nan trabou. Nan ke stòp i kambia pa trabou mihó pagá òf kontinuá nan trabou na un otro pais kaminda sí ta paga mihó.”
E sindikato di enseñansa ta eksistí for di yegada di e ‘impuesto di solidaridat’. “Den nos sintimentu ta e bahamentu di salario aki ta nos danki”, segun presidente Marbella Felipa. “For di dia ku nos a lanta nos a bringa esaki tur kaminda.”
‘Dosentenan ta usa nan propio vakashon pa nan klas’
Felipa ke pa invertí den enseñansa. “Loke ta yama sèn di fakansi, pa añanan kaba dosente den enseñansa ta usa pa dòrna klas i kumpra material pasobra ya pa añanan no tin sèn pa esaki. Espesialmente e dosentenan di enseñansa di fundeshi, ta usa nan sèn di fakansi pa kos pa skol, manera kompra di kos pa skol pa asina nan por duna lès na un manera drechi. ”
“Banda di esaki un rebaho asina ta stroba e motivashon di e koleganan”, Felipa ta mira. “Den un pais kaminda no tin maneho di enseñansa, bo ta dependé di e hendenan ku ke bai ‘the extra mile’, pero e motivashon ei awor a bai.”
“Ki dia eksaktamente e impuesto di solidaridat’ ta kita?”
Ku e anunsio di sekretario di estado Van Huffelen (Relashonnan den Reino) e sindikato di enseñansa ke tende di gabinete di Kòrsou kon eksaktamente ta bai bira e deskuento di 12.5 porshento riba nan kondishonnan di labor bèk.Si ta na e sindikato di enseñansa, e deskuento ta kita for di mesa mas lihé posibel.
E sindikato di gobièrnu Abvo tambe ta ‘masha kontentu’ ku e anunsio for di Den Haag. “E forsa di kompra di nos ámtenarnan a bai atras drástikamente e último añanan”, George Hernandez, miembro di direktiva di Abvo ta bisa.
“E sifra di éndèks aña pasá tabata astronómikamente haltu, loke a pone e forsa di kompra di ámtenar na 2021 bai atras ku 3,4 porshento. Ta bini aserka e pèrdida ku no a indeksá e salarionan for di 2013.”
Protestanan na Kòrsou no por a evitá e ekonomisashonnan
Na yüni di 2020 sentenar di protestadó a subi kaya kontra e ekonomisashonnan anunsiá. A blòkia diferente kaya ku tayer di outo na kandela. Serka e sentro di gobernashon Fort Amsterdam e tenshonnan a bira haltu. E demonstrantenan a eksihí pa gabinete Rhuggenaath baha.
Parlamento hulandes na promé instansha a reakshoná prekupá, pero a kontinuá ku e medidanan manera e ‘impuesto di solidaridat’.
“E kitamentu di 12,5 porshento di salario, a pone ku ámtenar a bai atras 25 porshento. Pues nos ta masha kontentu ku e sekretario di estado a bini ku e proposishon”, segun Hernandez. E sindikato ta warda kiko gabinete ta bai hasi awor. “Pero pa nos ta masha bon notisia.”
Den Haag ke pa entradanan kumbre entregá
Un deseo di hopi tempu for di polítika di Den Haag, ta ku entrada kumbre serka kompania i fundashon di gobièrnu na Kòrsou, Aruba i Sint Maarten lo entregá. Gabinete di Hulanda ta papia di kòrtamentu di salario di 25 porshento. Banda di esaki nan no por gana mas ku 130 porshento di loke e promé minister ta gana.
Segun Abvo e entradanan kumbre mester di un temporada di transishon pa por hasi e adaptashonnan nesesario. “No por t’asina ku e entradanan kumbre di repente ta haña nan ku un rebaho di salario”, Hernandez ta reakshoná. “E bida ku nan ta biba ta basá riba e entrada ku nan tin awor, pues nos ta proponé pa pone un temporada di transishon di sinku aña pa nan por adaptá nan bida na e salario nobo.
“Na Hulanda t’asina ku e salarionan kumbre a haña un temporada di sinku pa shete aña promé ku a apliká e rebaho di salario, nos ta proponé ku aki na Kòrsou tambe nos hasi esaki.”


text:
Kralendijk- Kuerpo polisial ta informá ku wikènt tras di lomba KPCN i KMAR, den kolaborashon ku partner di kadena JICN, a kontrolá riba kumplimentu ku e medidanan vigente di e ordenansa di emergensia ku a drenta na vigor djabièrnè 5 di mart entrante 6 or i atardi.
Polis a konstatá ku, no opstante e medidanan nobo aki, tabata basta drùk na snèknan, na algun establesimentu di hòreka i riba bichnan. Riba bich tin biaha tabata trata di grupo di deportista akuátiko òf famianan/gruponan ku tabata deklará di ta forma parti di un kas di famia.
Mayoria biaha e personanan aki tabata kumpli ku regla, pero esaki no ta kita ku e riesgo pa mas kontagio ta keda eksistí. A detené un hòmber di inisial O.R.M.V. di 20 aña durante un di e kòntròlnan en konekshon ku e no tabata kumpli ku e Lei di Identifikashon.
Un tim multidisiplinario, ku ta konsistí di KPCN, direktorado di supervishon i Mantenshon di Entidat Públiko i Stinapa, lo sigui kontrolá e periodo benidero i si ta nesesario, duna but.
Tuma responsabilidat
Sinembargo KPCN ta di opinion ku, sigur mirando e kantidat di kasonan, mas organisashon i habitante òf turista mester tuma nan responsabilidat. E enfoke no mester bai kai solamente riba mantenshon. Ta di gran importansia pa un i tur pa prevení mas kontagio ku ta trese kuné un riesgo mas grandi pa esnan mas vulnerabel den nos komunidat.
P’esei un biaha mas KPCN ta hasi un yamada na un un tur pa tene nan mes na e reglanan di e ordenansa di emergensia.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Stories By Jenilee Croes
-
Liga Hubenil/ 3 years ago
Seleccion U15 caminda pa Bradenton, Florida
Futbol Aruba tawata presente na e momento cu e Seleccion di U15 a yega airport pa asina bay representa Aruba na...
-
Dreyer Bracho “Esaki no ta bai kita nos focus”
Despues di e derota contra RCA, Dreyer Bracho entrenado di Nacional “Esaki no ta bai kita nos focus”.
-
Omar Tromp “Nos ta bin duro pa Dakota, miho nan prepara”
Den entrevista cu nos tabata tin cu Omar Tromp entrenador di RCA a laga sa cu “Nos ta bin duro pa...
-
Maurice Escalona ta colga su sapato
Diasabra den e ultimo wega di Bubali pa e temporada 2018/2019 e deportista Maurice Escalona a retira for di futbol Division...
-
RCA dunando atencion na Fundancion Autismo
RCA un biaha mas ta pone atencion na nos muchanan Autista. Como siere di e luna di conscientisacion di autismo e ekipo...


text:
Aunke e ta desmenti di a tira mata --- ORANJESTAD (AAN): Diabierna mainta, Corte di Husticia a trata e lamentable caso di asesinato na San Nicolas,
All Stories
ORANJESTAD (AAN)– Corte di Husticia diahuebs mainta a trata e caso penal cu Ministerio Publico a cuminsa contra e homber J.D. pa maltrato cu un arma.
Investigacion di caida mortal na Paseo Herencia --- *Ainda no a detene ningun sospechoso
Hopi mucha tabata spijbel pa bay uza droga scondi --- ORANJESTAD (AAN) – Un trio cu tabata dedica nan mes cu bendemento di droga a presenta dilanti Hues. A resulta cu e trio aki, tabata bende droga hasta cu studiantenan di school.
Fiscal a exigi 11 aña di prison p’e
ORANJESTAD (AAN): Diahuebs mainta Hues di Corte den Promer Instancia a tuma basta rato pa tratamento di e caso penal cu Ministerio Publico a cuminsa contra un muher, kende a bati su yiu di 13 aña cu un extension cord (waya di coriente).
ORANJESTAD (AAN): E homber V.P.S. di Panama y e Arubiano J.G. a wordo haya culpable di plantacion di marihuana.
Morto misterioso di DJ Louisville
E acusado no a gusta e castigo
ORANJESTAD (AAN): E hombernan F.H. di 28 aña y E.v.d.B. di 28 aña a presenta dilanti Hues den Corte di Husticia pa duna cuenta pa e delito cu nan a haci.


text:
Minister Dangui Oduber
ARUBA LO BAI CUMINSA ADMINSTRA “BOOSTER SHOT” CONTRA COVID-19
ORANJESTAD – Minister di Salud Pulico Sr. Dangui Oduber ta anuncia cu recientemente Hulanda a duna aprobacion pa administra un “Booster Shot” contra COVID-19. Esaki ta bay ta pa tur personanan cu ta 60+ y tambe pa tur dunador di cuido. Actualmente ya caba tin “Booster Shot” pa personanan cu ta sufri di malesanan cronico manera por ehempel cancer.
Locual ta importante pa menciona ta cu e personanan cu ta bin na remarke pa haya e “Booster Shot” lo wordo contacta pa DVG sea ta via e “Aruba Health App”, “e-mail” of yamada. Cu otropalabra e no lo sosode estilo di “walk in” pero via un cita(afspraak). E localidad cu esaki lo bay tuma lugar ta na DVG mes na e laboratorio bieu cu ta parti dilanti banda di e entrada principal.
Minister Oduber ta elabora un tiki riba e ultimo cifranan di DVG encuanto e cantidad den porcentahe di personanan vacuna na Aruba. Actualmente 62% di henter Aruba su poblacion a ricibitur 2 vacuna y 66% di e poblacion a ricibi e prome vacuna. Den e grupo di 60+ un total di 84% di e personanan a haya nan prome vacuna y 81% a ricibi tur 2 vacuna. Pa locual ta e gradodi vacunacion actualmente esaki ta core den careda di 270 prikpa siman.
Minister Dangui Oduber ta keda pidi pueblo di Aruba pa registrasi ainda bo no a haci esaki. Baha e aplicacion di “Aruba Health App” y registra pa haya e vacuna. Tambe Minister Oduber ta pidi e familiarnan mas jong pa yuda nan famia di mas edad cu no por traha cu e aplicacion pa registra, un yuda otro.
Minister Oduber kier a gradici comunidad di Aruba pa nan participacion den e campaña nacional di vacunacion. Hunto noslo logra vence e pandemia aki. Ban sigui vacuna Aruba, ban sigui salba bida y ban prospera.


text:
Despues di a inicia e trabounan den e area di Sero Pela, sigui pa Palm Beach y un djis tambe Bakval, director di Elmar N.V. ing. Robert Henriquez a duna di conoce cu ya tin mas di 2.500 punto di luz LED instala. E cifra aki ta consisti di puntonan nobo den bario, como tambe na puntonan existente manera esnan riba riba caminda grandi Sasaki. Esaki ing. Henriquez a duna di conoce na instalacion di e prome luz LED den bario di Palm Beach, na unda cu hunto cu Prome Minister Mike Eman, e tabata presente pa e momento importante aki pa bisiñanan den e bario. Cu instalacion di e prome luz LED den e bario, siguridad den e bario ta un realidad pa hopi ciudadano cu a biba pa decadanan den scuridad.
E ehecutivo di e compania di electricidad a splica cu pa e proyecto di ‘Luz den Bario’ e isla a keda reparti den 12 zona, di cual e promenan ta cay den e districto di Noord. Caminda cu a cambia di luz convencional pa LED ta mas dificil pa e ciudadano wak e apesar cu e diferencia den cobertura y claridad ta grandi. Den bario, e cambio ta mucho mas notabel cerca e ciudadanonan, segun Henriquez. “Ora cu ta pone luz pa prome biaha e ta trece hopi alegria den e bario. Trahadonan di Elmar tambe ta ripara esaki.”
Tanto Elmar N.V. como tambe Dienst Technische Inspectie y naturalmente Ministernan di Asuntonan General, Infrastructura y Energia cu ta motornan grandi tras di e proyecto ta hopi orguyoso di e resultadonan te aworaki y ta sigui avansa cu e trabounan. Henriquez a indica cu un bes cu keda cla cu Noord ta sigui na San Nicolas y despues ta sigui cu e area central di nos pais.


text:
ORANJESTAD: Durante e siman di 17 pa 25 di juni ta tumando luga diferente final di competencianan di Weganan Escolar. Dialuna atardi a tuma luga final di basketball na cancha di Aruba Juniors unda cu Colegio San Hose a titula campeon. Na segundo luga a keda Colegio Sagrado Curason y na tercer luga Maria Goretti College. WEWE, e mascota di Weganan Escolar a pasa saluda e alumnonan y deseanan hopi exito.
Minister Endy Croes ta felicita e scolnan cu a participa den e competencia y haci Weganan Escolar uno exitoso. Masha pabien na ekipo ganado. Deporte ta ON!


text:
No ta un secreto cu CAFT a exigi un recorte di 5 miyon florin pa luna riba AZV. Esaki a haci cu AZV ta bao di un presion basta grandi. Sinembargo reformanan den AZV ta necesario y sigur si nos ta wak cu data ta mustrando cu vergrijzing ta promete di bira un problema basta serio pa e organo aki. E ta den e cuadro aki cu reformanan ta tumando lugar den AZV pa asina esaki keda sostenibel. E pregunta serio cu nos mester haci na nos mes ta si nos kier wak e mesun cobertura di AZV pa nos futuro generacionnan of no. Fraccion di MEP sigur kier wak e mesun cobertura pa nos ciudadanonan pa hopi tempo mas pa asina garantisa un bon cuido pa un y tur.
Un cooperacion comprensivo entre ImSan y Hospital
Den e landspakket gobierno a wordo instrui pa ImSan y hospital traha den un cooperacion estrecho cual lo cuminsa garantisa cu costonan lo baha substancialmente pa ambos. E landspakket aki sigur no ta papia ningun momento di un fusie. Nos ta kere cu pa awo un cooperacion entre Imsan y hospital lo ta suficiente si di berdad esaki wordo haci cu transparencia y eficiencia. E bahamento di gasto pa ambos partido, den e caso aki, lo haci cu gastonan pa AZV tambe lo baha simultaneamente. Reformanan structural manera esaki lo yuda AZV ta mas disciplina y efectivo den su operacion y vision.
Fraccion di MEP: “Sin vangnet no tin eigen bijdrage!”
Como miembro di fraccion di MEP, semper mi a wordo informa pa minister di Salud y Turismo, Sr.Dangui Oduber y AZV, cu ora eigen bijdrage wordo introduci lo e bin compaña cu un vangnet pa esnan vulnerabel, manera nos pensionadonan. Cualkier ley di reforma di AZV cu ta purba wordo pasa sin eigen bijdrage, no lo conta cu mi sosten den Parlamento. Bao di tur circumstancia nos mester protege e homber chikito y sigura cu nan por tin acceso na nan medicamento y un bon salud. Salud di hende ta un derecho fundamental pa tur ciudadano di nos pais Aruba y nos mester haci tur esfuerso pa garantisa esaki.
Eigen bijdrage ta riba mesa for di 2014
Por ultimo mi kier subraya cu sr. Eman mes na 2014 a firma un protocol pa bin cu eigen bijdrage, bin cu un bestemmingsbelasting di BAZV di 1% y pa despues subi’e te na 2%. Na 2011 el a subi e premie di AZV. El a cumpli cu varios di e medidanan poni den e protocol di 2014. Tur gremio y tambe tur sindicato a firma e Protocol di Dialogo Social 2014. For di e tempo ey caba CFT tabata bisa sr. Eman cu e mester trece reforma den AZV, pero a prefera di neglisha esaki, asina descuidando AZV y e cuido cu cada ciudadano di Aruba tin derecho riba dje. Si e lo a gana e eleccion, e mes lo a introduci eigen bijdrage di AZV. Probablemente pasobra el a suta pueblo cu 30 medida e kier a warda te despues di eleccion 2017 pa haci esaki.
Conclusion
Eigen bijdrage tabata riba mesa pa basta aña caba mirando cu AZV mes a cuminsa señala cu si mantene e seguro manera cu e ta actual e no lo ta sostenibel. Pues, e medida aki ta uno necesario pa asina pais Aruba por garantisa su ciudadanonan un cuido medico digno y di calidad manera cu nos ta custuma cun’e. Sinembargo, pa Fraccion di MEP sigur e ta importante pa crea y establece un sociaal vangnet pa asina protege e ciudadanonan mas vulnerabel den nos comunidad y pa sigura cu nan tambe por keda disfruta di cuido medico manera debe ser.
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
Awa sostenibel ta mustra un palabra grandi y hopi leu di nos realidad. Principalmente si nos ta biba den un isla rondona di lama infinito cu ta conta cu un planta di desalinacion cu pa decadanan a produci awa di bebe di bon calidad.
Awa limpi ta parti di e 17 obhetivonan cu Asamblea Nacional di Nacionnan Uni a adopta den su agenda 2030 como meta di Desaroyo Sostenibel Global (SDG). For di varios aña pasa, un yiu di tera cu un trayectorio profesional largo na servicio di WEB N.V. riba produccion y calidad di awa, a bin mustrando su preocupacion y interes rond di e tema aki pa percura awa sostenibel pa e generacion futuro. Ta trata di Prof. Dr. Ir. Filomeno (Boey) Marchena.
Sr. Marchena a cuminsa desaroya educacion riba maneho di awa. Na 2016 el a bin cu e catedra: Sustainable Water Technology and Management den e facultad di Ingenieria na University Of Curaçao. E catedra aki cu ta conta cu respaldo di UNESCO ta encera investigacion y educacion riba full e ciclo di produccion di awa. “E cos importante di e catedra ta seguridad di awa pa seguridad di cuminda,” el a bisa
Durante un entrevista cu Bon Dia Aruba, Sr. Marchena a splica cu e obhetivo tambe ta pa bin cu sistemanan pa agricultura sostenibel y proteccion di ecosistemanan y medio ambiente. Igualmente pa proteccion di ecosistema di e costanan marino. E asunto aki tin di haber cu nos realidad Caribense specialmente den e islanan chikito seco y semi-seco den desaroyo cu casi no tin fuente natural di awa dushi.
Con sostenibel awa ta den nos region Caribense? El a laga sa cu tin islanan grandi mas panort cu tin fuente di awa dushi manera riu. Pero e sostenibilidad di awa di bebe den un isla manera esun di nos cu ta semi-seco, practicamente no tin fuente natural, unico cos cu nos ta depende di dje ta desalinacion di awa di lama. E ta costoso, pero e reto ta esun di hacie mas eficiente posibel. P’esey Sr. Marchena a pensa riba enseñansa. Esta bin cu un catedra cu ta enfoca riba tecnologia y maneho pa sostenibel di awa.
Inicio
E hecho cu Aruba tin un planta di produccion di awa y coriente cu ta wordo opera di un forma eficiente ta haci cu e profesionalnan tras di esaki ta duna presentacion pa otro profesionalnan internacional cu ta bin nos isla pa comparti conocemento riba tereno hidrologico.
Tambe na 2005 a wordo lanta un plataforma di e utilities di Antia, kiermen cu participacion di Aruba, Bonaire, Corsou y St. Maarten. Despues Surinam tambe a forma parti di dje. Den e plataforma aki Sr. Marchena a keda encarga cu e grupo di trabao di produccion di awa. Pero tambe el a haya bao su encargo e presidencia di e grupo di trabao di investigacion.
Den e añanan ey hunto cu Keurings Instituut voor Waterleiding Artikelen (KIWA) cu ta un instituto di investigacion di awa na Hulanda, nan kier a lanta un centro di investigacion tocante produccion y distribucion di awa den nos region di Reino Hulandes. Esaki tabata e periodo cu Sr. Marchena a propone pa lanta un catedra di awa na Corsou.
Dicon na Corsou y no na Aruba? El a splica cu Universidad di Curaçao, ya caba tabatin un facultad tecnico cu lamentablemente esun di Aruba no tin. El a bisa cu su intencion inicial tabata pa haci’e na Aruba hunto cu Corsou. “Pero Universidad di Aruba no tabatin mucho interes.” Pero tambe nan tabata argumenta cu nan no tabatin un facultad pa sostene un catedra asina.
E ta spera cu e cooperacion academico aki lo por bini, mirando cu nan ta pendiente cu dos investigacion basta grandi cu Universidad di Curaçao. Pero e ta lamenta cu ni na Aruba y tampoco na Corsou, gobierno no tin un fondo destina pa guia e tipo di investigacion aki riba un asunto vital y fundamental cu ta awa.
Catedra
Den nan prome intento pa bin cu e catedra na Universidad di Curaçao, e ta reconoce cu nan tabata academicamente mucho ambicioso den bon sinti di palabra. Nan a traha full un programa y tambe un sorto di curriculum pisa. Na november 2008 ora cu nan a presente, e sugerencia cu nan a haya tabata pa bin cu un programa mas chikito na nivel di scol tecnico secundario. Sr. Marchena hunto cu e decano di e facultad Dr. Richenel Bulbaai a keda un poco desapunta… pero no desanima.
Otro acontecimento importante a sosode na 2008. Sr. Marchena a wordo apunta door di gobierno di Aruba como e focal point di UNESCO na Aruba. For di e aña aki a cuminsa un fase nobo p’e. E funcion aki tabatin di haber cu e programa hidrologico internacional di UNESCO.
E ta corda cu e tempo aya e tendencia tabata bay den direccion di produccion di awa cu e sistema di osmosis inversa. Ex director di Santa Rosa, Tilo Dabian a propone na gobierno pa nombra Sr. Marchena como su reemplasante den e responsabilidad aki cu UNESCO.
Trahando cu UNESCO y dunando presentacion, Sr. Marchena a haya hopi aprecio pa su manera di traha. Casualmente e tempo aya el a wordo invita pa duna un presentacion den un conferencia di awa na Paraguay dor di UNESCO. E evento aki a bira un escenario pa Sr. Marchena presenta cu hopi emocion nan idea, obhetivo y curriculum di e catedra. Pero na final Dr. Maria Donoso kende tabata directora di Ciencia di International Hydrological Programme for Latin America and the Caribbean (PHI-LAC) a bise cu hopi dolor cu nan tabata seis luna laat.
Tabata 2008, aña di crisis financiero, caminda UNESCO a tuma e decision di no financia niun catedra mas, y tampoco duna niun apoyo financiero. Pero si el a recomenda Sr. Marchena y Dr. Bulbaai pa busca formalmente e titulo di catedra UNESCO, ya cu e nomber aki ta duna mas peso na e catedra. Pa medio di e titulo aki, eventualmente hopi compania lo por ta interesa pa financia e proyecto aki.
Pa logra e obhetivo aki Sr. Marchena a traha hopi duro cu Oficina di UNESCO na Curaçao pa entrega e proposicion na tempo di e catedra: UNESCO Chair Sustainable Water Technology and Management. Pero e proposicion aki a keda drumi pa varios aña. Practicamente e instancianan aki a lubida riba e proposicion aki.
Pero tur cos ta sosode pa algo. Awendia Sr. Marchena ta reconoce cu e tempo aki tabata uno di suerte. Pasobra si nan tabata haya aprobacion mesora, Sr. Marchena su chens pa conkista e rango academico di ‘Professor’ como condicion fundamental pa institui e catedra, no tabata factibel.
Na 2009 y danki na intermediacion di Dr. Bulbaai, Sr. Marchena pa logra tuma contacto cu Prof. Ir. Johannes I.M. (Joop) Halman di Twente University. Haciendo uzo di investigacion cu el a yega di haci nan WEB, Sr. Marchena a traha su tesis “Efficiency Improvement of Seawater Desalination Processes: The Case of W.E.B. Aruba N.V. on the Island of Aruba.” Cu e tesis aki cu ta enfoca riba proceso di calidad integral cu el a diseña pa haci e planta di desalinacion mas eficiente, Sr. Marchena a logra su titulo di Professor. Den e tesis e ta considera e aspecto humano, fisico-kimico , mantencion y innovacion. Sr. Marchena su titulo nobo como ‘professor’ a bira paspoort academico pa establece e catedra di awa na University Of Curaçao.
Na november 2016 e facultad a wordo institui cu tur su curriculum pa un educacion riba maneho di recurso di awa. Pero pa falta di recurso financiero nan a pidi pa e traha un minor pa evalua si tur facultad por hacie. Pero proceso burocratico ta tuma su tempo keto bay. Tambe Sr. Marchena a propone pa bin cu un associate degree di dos aña pa alumnonan di scol tecnico secundario. Despues di dos aña e alumnonan ta evalua si nan kier sigui dos aña mas di e catedra pa su bachelor.
E aña aki ta wordo cumpli cu 4 aña pasa Prof. Dr. Ir. Filomeno (Boey) Marchena a logra institui e catedra: UNESCO Chair Sustainable Water Technology and Management den e facultad di Ingenieria di Universidad di Curaçao. Ainda Sr. Marchena ta corda cu ora el a duna su charla inaugural, el a reconoce cu e ta un hende cu no ta gusta warda, pero e biaha aki si el a bale la pena.
El a trece den forma di reflexion un frase inspirativo cu Dr. Moises Da Costa Gomez a yega di pronuncia tocante awa tempo cu e tabata Presidente di Gabinete pa Antia Hulandes: “E bondad di mas grandi ta manera awa. E bondad di awa ta, cu e ta probechoso na dies mil cos sin competi. Kedando meramente sin competi, nos ta keda liber di critica,” Tau-Te-Tsing VIII


text:
Scucha ‘Aruba’ su nomber resona den Top 20 di Miss Eco International 2022 ta un experiencia cu nunca Zury ta bay lubida. E lo kier bisa cu...
Un portada elegante y glamuroso pa e edicion di Focus Digital Magazine di juni cu e pareha, Marc Anthony Agrela do Nascimento...
E propiedadnan di comcomber ta realmente hopi y su beneficionan ta varia desde aporte nutricional pa salud, te cu extraccion di componente importante...
E di 75 Festival di Cannes cu ta tuma luga anualmente na Cannes Francia, a tuma luga e aña aki for di dia 17 te cu 28...
Tuma un paso den e poder di amor propio y siña reconecta cu bo mes sensualmente, pa bo por atrae bo deseonan berdadero. Ta tempo pa pone...
Habri e temporada di zomer 2022 cu e colornan di moda, cu ta refleha frescura, alegria pero alabes ta duna e sensacion di trankilidad. No tarda mucho...
Riba e escenario di Centro de Convenciones di San Luis Potosí a competi 31 candidata pa busca e corona di Mexicana Universal...
Den e edicion di Focus Digital Magazine di april por a lesa cua ta e 10 alimentonan cu mester evita, pasobra nan ta causa mal aliento, cu ta...
Hopi persona tin e pensamento, cu ora bo ta drumi hopi, bo ta perde tempo, cu bo...
Cu su clientenan semper den mente, Gigliola Design a crea un linea hopi versatil, fresco, den colornan suave y cu ta facil...


text:
Minister Geoffrey Wever (Raiz): “E importancia di igualdad”
Den e luna di Juni mundo ta para keto na e importancia di igualdad. Un desaroyo sostenibel ta aspira pa crecemento economico den harmonia...
Wendrick Cicilia (AVP): Conmemoracion 93 aña Anne Frank
E storia di Anne Frank, ta reta nos pa reflexiona tocante con nos ta desea di wordo recorda Durante e ceremonia di conmemoracion di e...
Danki na comunidad filipino pa tur esfuerso, sacrificio y sosten brinda na Aruba
Diadomingo ultimo e comunidad Filipino a celebra dia di Independencia di Filipina. Den cuadro di esaki, e comunidad Filipino a organisa un ceremonia pa...
Lider di AVP Mike Eman:Prijs di gasolin y diesel ta strangula autobus, taxi y...
Prijs di gasoline y diesel a bira mas caro cu nunca antes. E costonan pa e mundo di transportacion y pa e empresanan y...
Lider di partido Curpa, Eric Ras: Gobierno a sembra biento y awor ta cosecha...
Nos no ta nan pero nos ta demostra di ta pio cu nan. Ta sinta tira lodo tur caminda y awor cu bo ta...
Aquannette Gunn (MAS): Trocemento di palabra no ta bay man den man cu integridad
Durante e conferencia di prensa di dialuna ultimo e Prome Minister di Aruba, sra.mr. Evelyn Wever Croes a demostra un bes mas e relacion...
Parlamentario Shailiny Tromp-Lee: Mike Eman mester stop di sali di su cas solamente cu...
Mike Eman, lider di Fraccion di AVP, un lider cu NUNCA ta asisti na reunionnan caminda ta e lider di Fraccion mester ta presente....
Parlamentario Marisol Lopez-Tromp (MAS): Ora algo no sali na fabor di Minister President e...
“Minister President ta trece informacion dilanti cu no ta cuadra y den e caso di Minister Glenbert Croes e sentencia cu e minister a...
Parlamentario drs Mervin Wyatt-Ras (AVP): Ley di kinderopvang sin implementa
Parlamentario Mervin Wyatt-Ras ta trece padilanti cu ta un lastima cu ainda e Ley di Kinderopvang of ley di crèche no a ser implementa....
Darlaine Guedez-Erasmus (MEP): Convenio a wordo cera pa traha riba lista di espera pa...
E no ta desconoci cu na Aruba nos tin un reto den e area di salud mental unda nos tin listanan di espera largo....


text:
Diasabra merdia den careda di 1’or varios unidad di Ambulance y tambe di polis a bay ariba e caminda di tera cu ta bay pa Natural Bridge, unda un biaha mas un UTV a accidenta.
Tres of mas herido
Na prome instante a papia di varios persona herida. Tres ambulance a presenta y tambe e rapid responder di Imsan.
Manera den e otro casonan, e turistanan aki pa un of otro motbo lo a bay maniobra cu e vehiculo y a perde control heridando nan mes.
Esun di mas serio a wordo hiba pa Hospitaal, mientras e otronan Paramediconan a tira bista ariba nan na e sitio.
Polis di trafico tambe mester a presenta debi cu tawata tin hende herida.
Diasabra merdia den careda di 1’or varios unidad di Ambulance y tambe di polis a bay ariba e caminda di tera cu ta bay pa Natural Bridge, unda un biaha mas un UTV a accidenta.


text:
All Stories
A confisca autonan y boto tambe
ORANJESTAD (AAN): Danki na tips cu ta sigui drenta, autoridadnan na Aruba ta sigui actua contra hendenan cu ta bende droga!
Dos detencion pa asesinato na Zeewijk
ORANJESTAD (AAN): Diaranson merdia, un unidad di Polis cu tabata patruyando a mira con un motorcycle ta coriendo y tabata parce cu e manehador tin un mucha hopi chikito mes sinta riba e tanki di gasolin.
ORANJESTAD (AAN): Riba Diahuebs marduga banda di 1:45 am, net ora cu Polisnan di patruya di San Nicolas ta pasando riba e caminda di asfalt na Mangel Halto,
ORANJESTAD (AAN): Relaciona cu Semana Santa caminda caminda e ciudadanonan tin e custumber di bay campa, Altocomisario di Polis Interino Sra. Irma Gordon ta haci un yamada fuerte na e campadornan pa tene cuenta cu e condicionan bao di cual e permiso ta wordo otorga.
ORANJESTAD (AAN): Habitantenan di area di Moko riba Diasabra poco prome cu 6:00 am, ora cu ainda solo no a sali, nan a tende un sonido masha fuerte mes, y instantaneamente coriente a bay!
Turista di 13 aña den accident fatal
Baby a stop di hala rosea


text:
Xander Bogaerts
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Xander Jan Bogaerts (Aruba, 1 october 1992), nomber di cherche “The X-Man” y “Bogey” of “Bogie” ta un pelotero profesional Arubano pa e posicion di short stop pa e ekipo Boston Red Sox cu ta forma parti di Major League Baseball (MLB) na Merca y e ekipo nacional di beisbol Hulandes.
Bida[editá | editá fuente]
Bogaerts a nace na San Nicolas, yiu di un mama di Aruba y un tata di Hulanda. E ta ruman morocho di Jair Bogaerts cu tambe ta pelotero profesional, hungando inisialmente pa Boston Red Sox y despues a traslada pa Chicago Cubs na 2012. Bogaerts su carera deportivo a cuminsa como miembro di e seleccion hubenil di beisbol di Aruba, ganando hopi premio individual. Na aña 2009 Bogaerts a wordo firma como agente liber amateur pa Boston Red Sox.
Durante aña 2013 Bogaerts a debuta den wega di MLB, hungando den 30 wega entre temporada regular y postemporada yudando Red Sox yega e campeonato World Series. El a bira Red Sox su starting short stop na 2014 y a ricibi e “Silver Slugger Award”, otorga pa American League pa dos aña consecutivo na 2015, 2016 y atrobe na 2019 y 2022.[1]
Bogaerts ta keda selecciona pa e ekipo nacional di beisbol di Hulanda y a hunga den Baseball World Cup na 2011 (cua e team a gana) y World Baseball Classic na 2013 y 2017.[2] E tabata e di cinco pelotero Arubiano den Major League Baseball, tras di Sidney Ponson, Calvin Maduro, Gene Kingsale y Radhames Dijkhoff.
Honor[editá | editá fuente]
Na aña 2014 Xander Bogaerts a wordo condecora como Cabayero ("Ridder") den Orden di Oranje-Nassau. Hunto cu e deportistanan talentoso Sarah-Quita Offringa, Shanayah Howell y Chiara Petrocchi, el a keda honra na 2019 cu un stampia di 220 cent di Post Aruba den e serie di deporte diseña pa Armando Goedgedrag.[3] Dia 10 di februari 2021 Commandeur Pieter Boer School na San Nicolas, Aruba ta cambia su nomber pa Scol Basico Xander Bogaerts.[4]


text:
Penshun di behes general (AOV)
E AOV ta un penshun básiko pa hendenan desde 65 aña. Bo ta biba òf traha den Hulanda Karibense òf bo a biba òf traha aki? E ora ei kasi sigur bo ta sigurá pa e AOV. E Unidat di RCN di SZW ta paga e AOV. Bo mester hasi un petishon pa risibí AOV.
Lesa mas aleu aki bou. Òf bai direktamente na:
Hasi petishon pa AOV
Seis luna promé ku bo kumpli 65 aña, bo ta hasi un petishon pa AOV. Bo por pasa serka e Unidat SZW pa esaki durante ora di konsulta. Klek aki pa wak kiko bo mester trese ku bo.
Ta posibel tambe pa hasi un petishon pa AOV digitalmente. Download e formulario di petishon AOV aki. Manda e formularionan kompletá huntu ku un scan di e dokumentonan ariba menshoná pa pensioen@rijksdienstcn.com.
Si bo a hasi bo petishon muchu lat, bo por haña te máksimo 1 aña AOV retroaktivo.
Montantenan di AOV
Klek aki pa e montantenan aktual di AOV.
Si bo a biba òf traha pafó di Hulanda Karibense, e ora ei posiblemente bo no tabata sigurá i bo penshun AOV por resultá mas abou. Den e kaso ei posiblemente bo por bini na remarke pa risibí un oumento adishonal di ònderstant.
Fecha di pagamentu di AOV
E tabèl aki abou ta mustra e fechanan di pago di 2022. Bo no tin un kuenta di banko lokal? E ora ei por dura mas largu promé ku bo risibí bo penshun.
Si bo a hasi bo petishon na tempu, bo ta risibí bo promé pago di AOV riba e promé fecha di pago ku ta sigui despues di bo kumpleaño. Por ehèmpel si bo a alkansá e edat di AOV riba 5 di febrüari, e ora ei bo ta risibí bo promé AOV riba 24 di febrüari.
Suma di Pasku
Bo ta risibí un suma di Pasku si bo tabatin derecho riba AOV den e luna di sèptèmber di e aña ei. E bónus di Pasku ta igual na e suma ku bo a risibí den e luna di sèptèmber. E pago di e suma di Pasku ta tuma lugá huntu ku e pago di e AOV di desèmber.
Penshun for di eksterior
Bo tin 65+ aña i a biba i traha anteriormente na Kòrsou, Aruba, Sint Maarten òf Hulanda?
E ora ei posiblemente bo tin derechi tambe riba AOV òf AOW for di e pais ei. Mester apliká separá pa esaki.
Pa mas informashon, mira e informashon riba e wèpsait ofisial di e pais konserní.
Aruba www.svbaruba.org/pensioen/
Kòrsou www.svbcur.org/en/wetten/aov/
Sint Maarten www.szv.sx/faq/old-age-pension/
Hulanda www.svb.nl/nl/aow/
E formularionan nesesario ta disponibel na unidat SZW di RCN.
Pa mas informashon, por klek aki pa e lei i reglamentunan ofisial tokante penshun di behes (Algemene Ouderdomsverzekering, AOV).


text:
Tabata alrededor di 1:00 am ora cu diferente automobilista a bati alarma pa un pickup color cora riba Watty Vos Boulevard. E tabata core hopi malo riba caminda, cada biaha tabata baha caminda y casi tabata accidenta frontal contra trafico contrario.
A sigui e pickup aki te cu Green Corridor, caminda cu na rotonde Seri Teishi a logra par’e. E chauffeur tabata basta cansa, ta sospecha cu e tabata bou influencia di alcohol. A deten’e y transport’e pa ward’i polis caminda lo present’e dilanti un subfiscal.


text:
E awo potret iconico di Bernie Sanders, sinta cu su pianan cruz saca pa e fotografo di AFP Brendan Smialowski, a bira inmediatamente bira viral ora e hendenan a photoshop e potret, y pone riba e rednan social, poster di pelicula y incluso sientanan di subway. E handshoen di wol cu e senador Sanders a uza na e inauguracion presidencial a converti rapidamente den un meme viral, y a inspra varios guia di compra y tutorials con pa haak bo mesun ‘mittens’, cu ta un handschoen cu tin dos buraco, uno pa e cuater dedenan y uno pa e duim. E handschoen a yuda recauda $ 1.8 miyon durante cinco dia pa e organisacionnan benefico na e estado natal di Sanders, Vermont. E ta recauda for di e benta di e mercancia, incluyendo flanel y sweatshirts, cu un potret di e senator publica riba su website siman pasa.
Den un comunicado diaranson, Sanders a bisa cu e prome articulo a sold out den menos di 30 minuut. Nan a stock e articulonan bek den fin di siman pasa y pa ya dialuna nan a sold out, el a agrega. E handschoen ta traha pa Jen Ellis, un maestra na Vermont, cu sweater di lana re-uza y ‘fleece’ di e boternan di plastic recicla. El a regala un par na Sanders algun aña pasa tempo e tabata campañando. Tocante e cantidad recauda di e mercancia, Sanders a bisa: “Jane y ami a keda asombra pa tur e creatividad, cu e hendenan a demostra durante e ultimo siman, y nos ta contento di por uza mi fama riba internet pa yuda e habitantenan di Vermont cu mester di dje”.
Sin embargo, el a agrega cu e cantidad aki di placa no ta sustitui e accion di Congreso, y cu e lo haci tur loke cu e por na Washington pa sigura cu e trahadonan di Vermont, y henter e pais haya un alivio cu nan mester memey di e crisis, e pio ciris cu nan a enfrenta desde e Great Depression. E suma recauda ta destina na e organisacionnan manera Meals on Wheels y Feeding Chittenden, segun The New York Times. Parti di esaki tambe lo yuda e gruponan cu ta apoya e personanan di edad na Vermont.


text:
Minister ta felicita y gradici cada un pa nan amor y dedicacion den mundo di Enseñansa di Aruba
ORANJESTAD: Diahuebs mainta Minister Endy Croes tabata presente na JFK Education Center na ocasion di un celebracion special. Departamento di Enseñansa a organisa un evento pa reconoce hubilarionan di e departamento hunto Ministerio di Enseñansa den nomber di Gabinete Wever – Croes II. Den nomber di Gobierno di Aruba a reconoce 37hubilario cu a cumpli 25, 30, 35 y 40 aña den servicio di Gobierno cual ta un total di 1095 aña di servicio. E mandatario a sigui bisa; nos a tuma e decision den Ministeriocu nos ta bay te aña 2010. Un total di 37 persona a haya un reconocemento nan a ricibi un certificado di aprecio y un“notebook” personalisa cu nan nomber graba y e logo di Ministerio di Enseñansa cu a ortoga e detaye aki.
E tabata un ceremonia hopi bunita y ameno unda e directora di Departamento di Enseñansa sra. Anne Marie Groot cu tambe a wordo reconoci pa su añanan di servicio den Gobierno, a hiba palabra y a conta un anecdota di cada un di e hubilarionan. E mandatario a sigui bisa; cada un tin su parti particular den e departamento cu e ta traha aden. Minister Endy Croes a sigui bisa cu e tabata un momento di aprecio cu hopi honor a otorga e blocnote como un recuerdo bunita pero tambe como aprecio pa nan trabou, pasion, dedicacion y nan amor cu nan a inverti den enseñansa di Aruba. Di curason hopi pabien na cada un di bosonan!